പോരാട്ടങ്ങള്ക്ക് ഒപ്പമുണ്ട് ഐഷ സുല്ത്താനയ്ക്ക് പിന്തുണ അറിയിച്ച് മുഖ്യമന്ത്രി Begin typing your search... X ചലച്ചിത്ര പ്രവര്ത്തകയും ആക്ടിവിസ്റ്റും ലക്ഷദ്വീപ് സ്വദേശിയുമായ ഐഷ സുല്ത്താന തിരുവനന്തപുരത്തെത്തി മുഖ്യമന്ത്രിയുമായി കൂടിക്കാഴ്ച്ച നടത്തി. ലക്ഷദ്വീപ് അഡ്മിനിസ്ട്രേറ്ററുടെ ജനവിരുദ്ധ നയങ്ങള്ക്കെതിരെ അവിടുത്തെ ജനങ്ങള്ക്കൊപ്പം നിന്ന് ശബ്ദമുയര്ത്തിയ ഐഷയ്ക്ക് മുഖ്യമന്ത്രി പൂര്ണ്ണ പിന്തുണയറിയിച്ചു. പോരാട്ടത്തില് ഒപ്പം ഉണ്ടാകുമെന്നും പിന്തുണ നല്കുമെന്നും മുഖ്യമന്ത്രി പറഞ്ഞതായി ഐഷ സുല്ത്താന വ്യക്തമാക്കി. ലക്ഷദ്വീപ് വിഷയവുമായി ബന്ധപ്പെട്ട കാര്യങ്ങളാണ് മുഖ്യമന്ത്രിയുമായി സംസാരിച്ചത്. കേരളം തങ്ങള്ക്ക് നല്കിയ പിന്തുണയ്ക്ക് നന്ദി അറിയിക്കാന് വേണ്ടിയാണ് മുഖ്യമന്ത്രിയെ കാണാന് എത്തിയത്. നേരത്തെ കാണന് ശ്രമിച്ചിരുന്നെങ്കിലും ഇപ്പോഴാണ് സാധിച്ചതെന്നുമായിരുന്നു ഐഷയുടെ പ്രതികരണം. ലക്ഷദ്വീപ് വിഷയവുമായി ബന്ധപ്പെട്ട് ഒരു ചാനല് ചര്ച്ചയ്ക്കിടെ നടത്തിയ ബയോവെപ്പണ് പ്രയോഗത്തിന്റെ പേരില് ഐഷ സുല്ത്താനയ്ക്കെതിരെ ബിജെപി രാജ്യദ്രോഹം എന്നാരോപിച്ച് കേസ് നല്കിയിരുന്നു. വിഷയത്തില് എഫ്ഐആര് റദ്ദു ചെയ്യണമെന്നാവശ്യപ്പെട്ടുള്ള ഐഷയുടെ ഹര്ജി ഹൈക്കോടതി പരിഗണനയിലാണ്. അഡ്മിനിസ്ട്രേറ്റര് പ്രഫുല് ഖോഡ പട്ടേല് ലക്ഷദ്വീപില് കൊണ്ടുവന്ന ഭരണ പരിഷ്കാരങ്ങള്ക്കെതിരെ കേരള നിയമസഭ നേരത്തെ ഐക്യകണ്ഠേന പ്രേമയം പാസാക്കിയിരുന്നു. തെങ്ങുകളില് കാവി നിറം പൂശിക്കൊണ്ട് ആരംഭിച്ച് ഇപ്പോള് ആ ജനതയുടെ ആവാസ വ്യവസ്ഥകളെയും ജീവിതത്തെയും സ്വാഭാവിക ബന്ധങ്ങളെയും തകര്ക്കുന്നതാണ് ലക്ഷദ്വീപിലെ നടപടികള് എന്ന് മുഖ്യമന്ത്രി പ്രമേയം അവതരിപ്പിച്ചുകൊണ്ട് പറഞ്ഞിരുന്നു. പൗരത്വഭേദഗതി ബില്ലിനെതിരായി ദ്വീപില് നേരത്തെ സ്ഥാപിച്ചിരുന്ന ബാനറുകള് എടുത്തുമാറ്റുകയും എഴുതിയവരെ അറസ്റ്റ് ചെയ്യുന്നതിനുമുള്ള നടപടികളും ലക്ഷദ്വീപില് ഉണ്ടായി. രാജ്യത്തിന്റെ ഒരുമയ്ക്കെതിരെ നില്ക്കുന്ന ശക്തികളുടെ താല്പ്പര്യങ്ങള്ക്ക് അനുസൃതമായി നടത്തപ്പെട്ടവയാണ് എല്ലാ വിഭാഗീയ വിഘടന നീക്കങ്ങളുമെന്നുമായിരുന്നു അന്ന് പ്രമേയം അവതരിപ്പിച്ചുകൊണ്ടുള്ള മുഖ്യമന്ത്രിയുടെ പ്രതികരണം. TAGS: Popular X TAGS: